Håndtering af hjemvendte rejsende, som kan være eksponeret for zikavirus.
Læger, Infektionsmedicinsk Afdeling og Gynækologisk-Obstetrisk Afdeling.
Zikavirusinfektion er en symptomatisk eller asymptomatisk infektion forårsaget af zikavirus, der overføres med Aedes myg.
Beskrive håndteringen af hjemvendte rejsende, som kan være eksponeret for zikavirus og klarlægge arbejdsdelingen mellem de to involverede afdelinger.
Instruksbaseret på Sundhedsstyrelsens ”Retningslinjer til sundhedsprofessionelle vedr. håndtering af infektion med zikavirus hos gravide pr. 15. februar 2016”.
Mistanke om akut eller overstået zikavirusinfektion er relevant ved rejsende, der er hjemvendt fra et land, hvor der udbrud af zikavirus.
http://www.ssi.dk/Aktuelt/Sygdomsudbrud/zikavirus.aspx
Casedefinition, akut zikavirusinfektion
To eller flere af følgende symptomer opstået under et ophold eller indenfor 3 uger efter ophold i et område, hvor der er aktuel transmission af zikavirus:
• generaliseret makulopapuløst eksantem
• øjenbetændelse
Obs. op til 80% er asymptomatiske. Der er mistanke om, at zikavirusinfektion under graviditeten kan være årsag til alvorlige fostermisdannelser.
Ikke-gravide hjemvendte rejsende
Ved feber efter rejse til lande med aktuelt udbrud af zikavirus (herunder troperne) henvises som vanligt til indlæggelse på Infektionsmedicinsk Afdeling eller til subakut vurdering i Infektionsmedicinsk Dagafsnit efter aftale med infektionsmedicinsk bagvagt. Hvis det vurderes, at der kan være mistanke om zikavirus, kan der være indikation for blodprøve for zikavirus. Samtidigt vurderes mulighed for andre differentialdiagnoser.
Mænd, der får påvist zikavirus, tilrådes at anvende kondom i 6 måneder, hvis partneren er gravid.
Gravide hjemvendte rejsende
Ved feber efter rejse til lande med aktuelt udbrud af zikavirus (herunder troperne) henvises som vanligt til indlæggelse på Infektionsmedicinsk Afdeling eller til subakut vurdering i Infektionsmedicinsk Dagafsnit efter aftale med infektionsmedicinsk bagvagt. Hvis det vurderes, at der kan være mistanke om zikavirus, skal der tages blodprøve for zikavirus. Samtidigt vurderes mulighed for andre differentialdiagnoser. Patienten henvises altid til Obstetrisk Afdeling til ultralydscanning ved føtalmediciner.
Gravide, der har rejst i lande med aktuelt udbrud af zikavirus, men som er asymptomatiske, hvis symptomer er overståede, eller som har symptomer, der ikke opfylder casedefinitionen, henvises direkte til Obstetrisk Afdeling til blodprøve for zikavirus og ultralydscanning ved føtalmediciner.
Der er to blodprøver til rådighed til diagnostik af aktuel eller nylig zikavirusinfektion.
Anvendes under den febrile sygdomsfase op til 7 dage efter symptomdebut. (SSI blanket nr. 2 ”Virus” blå kant, under ”andet” skrives rekvisition 2027 PCR-zikavirus).
Anvendes fra 4 dage efter symptomdebut (SSI blanket nr. 2 ”Virus” blå kant, under ”andet” skrives rekvisition 2017 zikavirus-antistoffer). Positiv IgM-antistof eller -titerstigning i IgG-antistof tyder på aktuel infektion.